Tak for bredside og opsang. Vi har rundet det før her i brevkassen, og som Peter Plys siger: ”Jeg vil gerne høre en historie, der handler om mig selv.” Mennesker er selvoptagede. Det er vi bare. Men det er rigtig godt at blive mindet om, at det ikke altid er klædeligt blot at tale om sig selv. Jeg er glad for, du er rimelig okay efter din forskrækkelse. Det tager tid at komme sig over sådan en oplevelse. En sætning, jeg aldrig havde troet, at jeg skulle læse her i Familie Journal er om ”tante Ernas bristede mellemkød” – men nu vel, jeg tog fejl. Brevkassen er gaven, der bliver ved med at give, og jeg elsker dit eksempel. Lad os indlede en periode, hvor vi lytter mere, end vi taler. Hvor vi siger ”fortæl mig mere”, når folk åbner sig. Vi har to ører og én mund, og den fordeling kan vi godt tage lidt mere seriøst. Tak for dit indlæg, og jeg sender dig gode og helbredende tanker, så du kan komme dig helt over din væmmelige oplevelse.